Ämbrisõda
Ämbrisõda (itaalia keeles Guerra della secchia rapita ehk tammepuust ämbri sõda) oli aastal 1325 toimunud sõda rivaalitsevate Bologna ja Modena linnriikide vahel. Konflikt leidis aset Emilia Romagna piirkonnas Itaalia põhjaosas. Ämbrisõda oli üks osa 300-aastasest gvelfide ja gibelliinide konfliktist. Sõja ainsa lahingu, Zappolino lahingu, võitsid Modena gibelliinid. Sõja kohta on levinud müüt, et see puhkes, kuna modenalased varastasid Bologna kaevu juurest ämbri. Tegelikkuses võtsid modenalased ämbri trofeena kaasa pärast sõja lõppu ning ämbrisõja vallandas Modena kui hõivas Bolognale kuulunud Monteveglio linnuse.